Takhayul

Takhayul inggih punika kapercayaan utawi praktik napi manten sane kaanggep olih non-praktisi dados irasional utawi supranatural, sane kaiket sareng nasib utawi sihir, pengaruh supranatural sane karasayang, utawi takut sareng napi sane nenten kauningin. Ketahnyane kaanggen ring kapercayaan lan praktik sane ngiterin rejeki, jimat, astrologi, ramalan, roh, lan entitas paranormal tertentu, utamanyane kapercayaan indik peristiwa sane jagi rauh prasida karamalang olih peristiwa sadurungnyane sane nenten mapaiketan.  

Kruna takhayul taler kaanggen nujuang agama sane nenten kalaksanayang olih mayoritas masyarakat tertentu nenten ngelidin napike agama sane wenten madaging dugaan takhayul utawi majeng ring makasami agama olih anti-agama. 

 Kawigunan kontemporer 
Definisi saking istilah punika mabinayan, sakéwanten ipun katahnyané nyihnayang takhayul pinaka kapercayaan irasional sané matungkasan sareng kawruhan ilmiah ring jagaté. Stuart Vyse ngusulang indik takhayul "mekanisme tindakan sané katarka nénten konsisten sareng pangresepan iraga indik jagat fisik", antuk Jane Risen ngawewehin indik kapercayaan puniki nénten wantah iwang ring ilmiah kémanten sakéwanten nénten prasida.   Asapunika taler, Lysann Damisch ngedefinisiang takhayul pinaka kapercayaan irasional indik objek, parilaksana, utawi kahanan sané nénten mapaiketan sareng pamargin parindikan punika ngiusin pikolihnyané.   Dale Martin maosang ipun "narka pangresep sané iwang indik panyangkan miwah akibat, sané sampun katulak olih sains modern."  Kamus Inggris Oxford  nlatarang ipun pinaka "irasional, nénten madasar", Merriam-Webster pinaka "konsepsi sané iwang indik kausalitas utawi kapercayaan utawi praktik",  miwah Kamus Cambridge pinaka "sans madasar ring akal manusa utawi kaweruhan ilmiah".  Pamineh indik praktik takhayul puniki nenten mapaiketan kausal sareng pikolih. 

Vyse lan Martin mapikayun indik napi sane kaanggep takhayul mabinayan manut budaya lan galah. Manut Vyse, yéning budaya durung ngambil sains pinaka standarnyané, raris napi sané kasengguh tenung utawi takhayul pinih patut inggih punika sains utawi agama lokal."  Dale nyinahang indik takhayul sering kaanggep nenten ring genahnyane ring masa modern lan kaiusin olih ilmu pengetahuan modern lan gagasannyane indik napi sane rasional utawi irasional, bertahan dados sisa-sisa kepercayaan lan praktik populer sane sampun sue. 

Vyse ngusulang indik tiosan ring irasional miwah gumantung ring budaya, takhayul mangda dados instrumen; efek sane sujati kaaptiang olih jadma sane ngambel kapercayaan, sakadi nincapang peluang ngamolihang hadiah. Pabinayan puniki nenten ngranjing praktik ring dija pamilet wantah ngaptiang mangda kaibur. 

 Lis pustaka 

Kategori:Takhayul